Z:gnu-www-ja-byte-interview--074879-But this isn't true for comput/hr

Ali to ne vrijedi za računalne programe. Ne vrijedi niti za kasete s magnetskom trakom. Djelomično je nevažeće sada i za knjige, ali još uvijek je točno da je za većinu knjiga skuplje i svakako potrebno daleko više rada da ih se fotokopira, nego da se kupi primjerak, a rezultat je još uvijek manje privlačan. Trenutno smo u razdoblju gdje se situacija u kojoj su autorska prava bila bezopasna i prihvatljiva mijenja u situaciju u kojoj će autorska prava postati destruktivna i neprihvatljiva. Stoga ljudi koji su žigosani kao &ldquo;pirati&rdquo; su u stvari ljudi koji pokušavaju učiniti nešto korisno što im je zabranjeno da učine. Zakoni o autorskim pravima su u potpunosti osmišljeni kako bi pomogli ljudima da imaju kontrolu nad korištenjem nekih informacija za njihovu vlastitu korist. Međutim, nisu osmišljena kako bi pomogla ljudima koji žele osigurati da informacija bude dostupna javnosti i zaustaviti druge da je uskrate javnosti. Mislim da bi zakon trebao priznati vrstu djela koja su u vlasništvu javnosti, što je drugačije od javnog vlasništva u istom smislu u kojem je javni park drugačiji od nečeg pronađenog u kanti za smeće. Nije tamo zato da bi bilo tko to mogao uzeti, tamo je zato da bi svatko to mogao koristiti, bez da itko to ometa. Bilo tko u javnosti tko se nađe u situaciji da mu je uskraćeno djelo izvedeno iz djela koje je u vlasništvu javnosti trebao bi imati mogućnost podići tužbu. \